05/01/2015 | Administración LocalMunicipal
Arzúa
Aprobacion defintiva ordenanza reguladora de prezo publico actividades culturais

O Concello Pleno, en sesión celebrada o día 31.10.2014, aprobou provisoriamente a Ordenanza reguladora do Prezo Público pola realización de actividades culturais de baile. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza citada, adoptado en aplicación dos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “Primeiro.- Aprobar inicialmente a ordenanza reguladora do prezo público poal realización de actividades culturais de baile, nos termos en que quedou redactada. Segundo.- Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro.- Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto.- Para o anterior suposto (de aprobación tácita) publicarase integramente –o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín, e transcorra tamén o prazo de quince días hábiles a que se refire o artigo 70 nº 2 da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” De conformidade co previsto no artigo 127 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo; en relación cos artigos 41 a 47 desta norma, e no exercicio da potestade regulamentaria recoñecidas ás entidades locais nos artigos 4, 49, 70.2 e concordantes da Lei 7/1985, do 2 de abril, reguladora das bases do réxime local, este Concello establece o prezo público pola realización de actividades culturais de baile. Os prezos públicos regulados na presente ordenanza son ingresos de dereito público que se satisfarán polos usuarios que voluntariamente soliciten a realización das actividades culturais que se organicen pola concellería de Cultura do Concello de Arzúa. Están obrigados ao pagamento do prezo público regulado nesta ordenanza os/as solicitantes ou beneficiarios/as da prestación do servizo. No suposto de que os beneficiarios sexan menores de idade e/ou incapacitados/as, consideranse obrigados ao pagamento aos pais, ás nais, aos titores ou quen ostente a súa representación legal. As contías do prezo público pola realización de actividades culturais serán as seguintes: I. Actividades culturais de baile: 20,66 €/mes Sobre o importe da cota repercutirase o IVE correspondente.1.- A obriga de pagar o prezo público nace dende o momento en que se formalice a inscrición, debendo aboarse en réxime de autoliquidación o importe da primeira mensualidade.2.- No impreso de autoliquidación deberá constar a validación mecánica ou selo da entidade bancaria a través da cal se acredita o pagamento da liquidación correspondente. A inscrición non será formalizada ou carecerá de validez, se non consta documentalmente que se efectuou o pagamento do prezo público.3.- No mesmo impreso de autoliquidación, asinarase un apartado para autorizar a domiciliación bancaria dos posteriores pagamentos mensuais.4.- As liquidacións practicaranse con carácter posterior á prestación do servizo, por meses naturais. O prezo público xestionarase mediante listas cobratorias que serán elaboradas mensualmente polo Departamento de Cultura, das cales se dará traslado aos servizos económicos do Concello para a súa tramitación.5.- As baixas voluntarias deberán comunicarse por escrito dirixido ao Departamento de Cultura do Concello indicando a mensualidade a partir da cal os interesados causarán baixa.6.- En calquera caso, as baixas que se produzan surtirán efectos a partir da mensualidade seguinte a aquela que se tivera aboado, sen que proceda realizar a devolución da cota correspondente a aquela que xa fora ingresada.7.- Os obrigados ao pago terán dereito á devolución do prezo –na parte proporcional que corresponda- cando a prestación do servizo non se poidera realizar por causa imputable ao Concello, despois da solicitude do interesado, da acreditación do pagamento e do informe do Técnico de Cultura xustificativo dos motivos que poideran dar lugar a devolución. En ningún caso se entenderá por causa imputable ao Concello a orixinada, motivada ou promovida por vontade propia ou actuacións dos interesados.8.- Para o suposto de que algún recibo fora devolto, efectuarase un requerimento, otorgando un prazo de dez días aos interesados para presentar alegacións, advertindolle: i. Que se non atende o pagamento daráselle de baixa no curso e actividades nas que estivera matriculado, mediante notificación da Resolución da Alcaldía correspondente. ii. Que se tramitará o procedemento de recadación das cotas adebedadas en vía de prema con ofrecemento dos recursos procedentes. Nas devolucións de recibos por causas non derivadas de erros materiais ou outros non imputabeis ao Concello, o importe das cotas incrementarase nun 10% sobre as contías dos recibos devoltos para compensar a actividade administrativa que se xenera nos procedementos de requerimento e novas remesas de cobro que tiveran que realizarse. No caso de inscribirse máis dun membro da unidade familiar na actividade, aplicarse unha bonificación do 30% para o 2º e seguintes membros da unidade familiar. Para aplicar este tipo de bonificacións será preciso aportar un certificado de convivencia. De conformidade co establecido no artigo 44 do texto refundido da Lei reguladora de facendas locais, declárase expresamente a existencia de razóns sociais e de interese público que aconsellan a fixación do prezo público por debaixo do custo da actividade, xa que se trata de promover o acceso da poboación á cultura, de conformidade co mandato establecido no artigo 44 da Constitución Española, a cal establece que os poderes públicos promoverán e tutelarán o acceso á cultura, a todos os que teñan dereito. A presente ordenanza de prezo público, que foi aprobada polo Pleno deste Concello en sesión celebrada o día 31 de outubro de 2014, entrará en vigor unha vez se cumpra o esixido no artigo 49 da Lei de bases do réxime local e se publique o seu texto íntegro no Boletín Oficial da Provincia, e teña transcorrido o prazo de 15 días previsto no artigo 65.2 da Lei de bases do réxime local. Arzúa, 23 de decembro de 2014 Asdo. José Luis García López Alcalde-presidente do Concello de Arzúa